APSTIPRINU

Nacionālā veselības dienesta direktore

*(paraksts)*

I.Milaševiča

2018.gada 23.aprīlī

**ATLASES PROCEDŪRAS**

**NOLIKUMS**

**VESELĪBAS APRŪPES PAKALPOJUMA SNIEDZĒJU ATLASE**

**PAKALPOJUMA**

**„**[**POZITRONU EMISIJAS TOMOGRĀFIJA AR DATORTOMOGRĀFIJU**](http://www.vmnvd.gov.lv/uploads/files/5a980d68d83cf.docx)**”**

**SNIEGŠANAI**

**no 2018.gada 1.jūlija**

*izdots saskaņā ar Nacionālā veselības dienesta*

*veselības aprūpes pakalpojumu sniedzēju atlases*

*komisijas 2018.gada 23.aprīļa sēdes protokolu Nr.2*

Rīgā

2018.g.

**VISPĀRĪGĀ INFORMĀCIJA**

**1. Ziņas par veselības aprūpes pakalpojumu sniedzēju atlases procedūras rīkotāju**

1.1. Rīkotājs ir Nacionālais veselības dienests (turpmāk – Dienests), kas darbojas saskaņā ar Ministru kabineta 2011.gada 1.novembra noteikumiem Nr.850 „Nacionālā veselības dienesta nolikums”:

1.1.1. adrese: Cēsu iela 31, k/3, Rīga, LV-1012;

1.1.2. nodokļu maksātāja reģ.Nr.90009649337.

1.2. Atlases procedūru organizē un rīko ar Dienesta direktora 2018.gada 28.februāra rīkojumu Nr.16-2/55 apstiprināta veselības aprūpes pakalpojumu sniedzēju atlases komisija (turpmāk – komisija).

**2.** **Atlases** **mērķis**

Atlases procedūras mērķis ir atbilstoši Ministru kabineta 2013.gada 17.decembra noteikumu Nr.1529 „Veselības aprūpes organizēšanas un finansēšanas kārtība” (turpmāk – Noteikumi Nr.1529) 215.2.apakšpunktam atlasīt veselības aprūpes pakalpojumu sniedzējus, lai **veicinātu efektīvāku un uz rezultātu orientētu veselības aprūpes pakalpojumu sniegšanu un** saskaņā ar Noteikumu Nr.1529 224.1punktu noteikt veselības aprūpes pakalpojumu sniedzējus – ārstniecības iestādes, kas sniegs **pozitronu emisijas tomogrāfijas ar datortomogrāfiju (turpmāk - PET/DT) pakalpojumus** no 2018.gada 1.jūlija.

**3. Iespējas saņemt un iepazīties ar atlases procedūras nolikumu**

3.1. Ar atlases procedūras nolikumu var iepazīties un tā kopiju saņemt Dienesta 4.stāvā Cēsu ielā 31, k/3, Rīgā darba dienās no plkst. 8:30 līdz 17:00, sākot ar dienu, kad uzaicinājums piedalīties atlases procedūrā ir publicēts oficiālajā izdevumā „Latvijas Vēstnesis”, līdz 2018.gada 17.maijam.

3.2. Atlases nolikums elektroniski ir pieejams Dienesta mājas lapā [www.vmnvd.gov.lv](http://www.vmnvd.gov.lv) sadaļā „Aktualitātes” un sadaļā „[Pakalpojumu sniedzēju atlase](http://www.vmnvd.gov.lv/lv/pakalpojumu-sniedzeju-atlase)”.

**4. Pieteikumu iesniegšanas vieta, datums, laiks un kārtība**

4.1. Pieteikumus iesniedz vai iesūta pa pastu Dienestam, Cēsu ielā 31, k/3, Rīgā, LV–1012 līdz 2018.gada\_17.maijam plkst.17:00.

4.2. Izmantojot pasta pakalpojumus, jāņem vērā, ka tiks izskatīti tikai tie pretendentu pieteikumi, kas saņemti šī nolikuma 4.1.apakšpunktā norādītajā termiņā Dienestā, Cēsu ielā 31, k/3, Rīgā, LV-1012.

4.3. Ja pretendenta pieteikums iesniegts vai saņemts pēc šī nolikuma 4.1.apakšpunktā norādītā iesniegšanas termiņa beigām, komisija to neatvērtu nosūta pa pastu ierakstītā sūtījumā uz pretendenta norādīto adresi.

**5. Atlases procedūras nolikuma izskaidrojums, kontaktpersona**

5.1. Papildinformāciju par atlases procedūras nolikumu vai atlases procedūras nolikuma skaidrojumu iespējamie pretendenti var pieprasīt, rakstiski vēršoties ar iesniegumu pie komisijas ne vēlāk kā 6 (sešas) darba dienas pirms pieteikuma iesniegšanas pēdējā termiņa, kas norādīts nolikuma 4.1.apakšpunktā. Komisija pretendenta pieprasīto informāciju sagatavo 3 (trīs) darba dienu laikā pēc pieprasījuma saņemšanas.

5.2. Rīkotāja pilnvarotā kontaktpersona:

Zane Saukāne -

adrese: Rīga, Cēsu iela 31, k/3, Rīga, LV-1012,

tālruņa numurs: 67043743,

elektroniskā pasta adrese: zane.saukane[@vmnvd.gov.lv](mailto:@vmnvd.gov.lv).

**6. Pretendentu pieteikumu labošana vai atsaukšana**

6.1. Pretendentiem ir tiesības izmainīt vai atsaukt pieteikumu, rakstiski paziņojot par tokomisijai līdz nolikuma 4.1.apakšpunktā noteiktajam termiņam.

6.2. Pēc nolikuma 4.1.apakšpunktā noteiktā termiņa beigām pretendents nevienu iesniegto dokumentu vai pieteikumu labot nevar.

**7. Pieteikumu atvēršanas sēde**

7.1. Visi iesniegtie pieteikumi tiek atvērti atklātā komisijas sēdē 2018.gada 18.maijā plkst.10:00.

7.2. Sākot pieteikumu atvēršanu, komisija pirms katra pieteikuma atvēršanas nosauc pretendenta nosaukumu.

7.3. Pēc katra pieteikuma atvēršanas komisija nosauc pieteikumā norādīto veselības aprūpes pakalpojumu, uz kuru piesakās attiecīgais pretendents, un tā sniegšanas vietu. Visi klātesošie komisijas locekļi parakstās uz pretendenta pieteikuma oriģināla pirmās lapas.

7.4. Pieteikumu atvēršanas norise tiek protokolēta.

7.5. Kad visi pieteikumi atvērti, pieteikumu atvēršanas sēdi slēdz.

**PRETENDENTAM IZVIRZĀMĀS PRASĪBAS UN TO VĒRTĒŠANA**

**8. Vispārējās prasības pretendentiem**

8.1. Prasības attiecībā uz pieteikuma noformējumu un iesniegšanu:

8.1.1. pieteikums iesniegts vai nosūtīts pa pastu slēgtā, aizlīmētā aploksnē (iepakojumā), uz kuras ir šādas norādes:

8.1.1.1. adresāts – Nacionālā veselības dienesta PET/DT pakalpojumu sniedzēju atlasei no 2018.gada 1.jūlija;

8.1.1.2. Dienesta adrese atbilstoši šī nolikuma 4.1.apakšpunktā norādītajam;

8.1.1.3. pretendenta nosaukums un juridiskā adrese;

8.1.1.4. norāde „Atvērt tikai atlases komisijas klātbūtnē”;

8.1.2. pieteikums sagatavots rakstiska dokumenta veidā latviešu valodā atbilstoši šī nolikuma 1.pielikumam, tas ir cauršūts tā, lai nebūtu iespējams nomainīt lapas, un visas tā lapas ir numurētas;

8.1.3. pieteikuma teksts ir skaidri formulēts, lai izvairītos no jebkādām šaubām un pārpratumiem, kas attiecas uz vārdiem un skaitļiem;

8.1.4. pieteikumā norādīts ārstniecības iestādes nosaukums, reģistrācijas numurs un juridiskā adrese;

8.1.5. pieteikumā precīzi norādīta pakalpojuma sniegšanas vieta – adrese (-es), kur plānots nodrošināt pakalpojumu, ņemot vērā, ka pakalpojuma sniedzēji tiek atlasīti pakalpojumu sniegšanai Rīgas pilsētā;

8.1.6. pieteikums sagatavots divos eksemplāros, no kuriem viens eksemplārs ir pieteikuma oriģināls, kas noformēts papīra formāta dokumenta veidā un otrs eksemplārs ir oriģināla kopija, kas saturiski pilnībā atbilst oriģinālam un kas ir iesniedzams elektroniskā datu nesējā (piemēram, CD, USB zibatmiņa). Pastāvot pretrunām starp pieteikuma oriģinālu un kopiju, noteicošais būs oriģināls;

8.1.7. pieteikuma oriģinālu parakstījusi persona, kurai ir tiesības pārstāvēt ārstniecības iestādi, ja pieteikumu parakstījusi pilnvarotā persona, tam pievienots pilnvaras oriģināls vai normatīvajos aktos noteiktajā kārtībā apliecināta pilnvaras kopija.

8.2. Pretendents pieteikumā apliecina (pieteikuma teksts satur attiecīgos apliecinājumus un tie nav atsevišķi jāpievieno):

8.2.1. iespējas un gatavība līguma ietvaros sniegt veselības aprūpes pakalpojumus par noteikto cenu atbilstoši spēkā esošajiem veselības aprūpes pakalpojumu tarifiem un apmaksas nosacījumiem, nepieprasot papildu maksu no veselības aprūpes pakalpojumu saņēmēja;

8.2.2. ka uz pieteikuma iesniegšanas brīdi pretendentam nav uzsākts likvidācijas process, nav uzsākts vai pabeigts maksātnespējas process, nav Maksātnespējas likumā minēto maksātnespējas pazīmju, nav apturēta pretendenta saimnieciskā darbība;

8.2.3. ka pretendentam uz pieteikuma iesniegšanas brīdi nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00;

8.2.4. ka nodrošinās pieteikumā norādīto veselības aprūpes pakalpojumu sniegšanu un tā pieejamību iedzīvotājiem atbilstoši noslēgtā līguma noteikumiem ar Dienestu.

**9. Speciālās prasības pretendentiem**

9.1. Pretendents pieteikumā apliecina *(pieteikuma teksts satur attiecīgos apliecinājumus un tie nav atsevišķi jāpievieno)*, ka pieteikuma iesniegšanas brīdī atbilst normatīvajos aktos noteiktajām prasībām, tajā skaitā:

9.1.1. PET/DT pakalpojuma sniegšanas vieta atbilst normatīvajos aktos ārstniecības iestādēm un to struktūrvienībām noteiktajām obligātajām prasībām un ir reģistrēta ārstniecības iestāžu reģistrā;

9.1.2. PET/DT pakalpojuma sniegšanas vieta atbilst normatīvajos aktos, kas nosaka radiācijas drošības un kodoldrošības pamatprincipu ieviešanu cilvēku aizsardzībai pret jonizējošo starojumu medicīniskajā apstarošanā, noteiktajam un ir iekļauta Valsts vides dienesta Radiācijas drošības centra licencēto operatoru sarakstā, kam atļauta PET/DT iekārtu un radiofarmaceitisko preparātu lietošana;

9.1.3. pretendents ievēro medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību;

9.1.4. pretendents (vai izmeklējuma veikšanai izmantoto aktīvo vielu piegādātājs) ir iekļauts Zāļu valsts aģentūras reģistrēto aktīvo vielu ražotāju, importētāju un izplatītāju sarakstā (ja sarakstā nav iekļauts pats pretendents, bet piegādātājs, tad pretendents norāda piegādātāja nosaukumu, reģistrācijas numuru un juridisko adresi);

9.1.5. pretendents nodrošina iegūto PET/DT izmeklējumu attēlu glabāšanu atbilstoši normatīvajos aktos par medicīnisko dokumentu lietvedības kārtību noteiktajam;

9.2. Pretendents pieteikumā apliecina *(pieteikuma teksts satur attiecīgos apliecinājumus un tie nav atsevišķi jāpievieno)*, ka:

9.2.1. nodrošinās izmeklējuma datu savietojamību, uzglabājot datus vizuālās diagnostikas attēlu arhivēšanas sistēmā;

9.2.2. pretendenta rīcībā esošie resursi ir pietiekami, lai nodrošinātu PET/DT izmeklējumu veikšanu personām, kuras atbilstoši spēkā esošajiem normatīvajiem aktiem ir tiesīgas saņemt minēto izmeklējumu par valsts budžeta līdzekļiem;

9.2.3. nodrošinās, ka valsts apmaksāta pakalpojuma saņemšanai var pierakstīties tikai tie pacienti, kuru nosūtījums valsts apmaksāta PET/DT izmeklējuma veikšanai atbilst līgumā ar Nacionālo veselības dienestu noteiktajām prasībām par nosūtījumu;

9.2.4. nodrošinās, ka pakalpojuma saņemšanai var pieteikties gan ambulatori pacienti, gan pacienti, kurus ar konsīlija lēmumu izmeklējumam nosūta no stacionārām ārstniecības iestādēm;

9.2.5. nodrošinās pacientu rindas veidošanu valsts apmaksātu PET/DT izmeklējumu veikšanai un pēc pieprasījuma sniegs Nacionālajam veselības dienestam datus par rindā iekļautajiem pacientiem;

9.2.6. nodrošinās visu nepieciešamo, lai pacientu sagatavotu izmeklējuma veikšanai (piemēram, pieejamo pacienta iepriekš veikto izmeklējumu izskatīšana, tajā skaitā nieru funkciju novērtēšana, pamatojoties uz iepriekšēju analīžu rezultātiem, glikozes līmeņa un asinsspiediena mērīšana, atbilstošas telpas, kur pacientam sagaidīt izmeklējuma veikšanu, precīza auguma un svara noteikšana);

9.2.7. nodrošinās izmeklējuma apraksta sagatavošanu, kā arī pacienta un nosūtītāja informēšanu par izmeklējuma rezultātiem piecu darba dienu laikā pēc izmeklējuma veikšanas, ņemot vērā, ka apraksts satur tajā skaitā šādu informāciju:

9.2.7.1. glikozes līmenis pirms radiofarmaceitiskā preparāta ievadīšanas,

9.2.7.2. izmantotais radiofarmaceitiskais preparāts, tā deva, aktivitāte (MBq un/vai mCi), ievadīšanas veids un laiks no ievadīšanas līdz izmeklējumam,

9.2.7.3. citi ievadītie medikamenti/kontrastvielas (ja lietoti) un to devas,

9.2.7.4. izmeklējuma norises apraksts (t.sk., pacienta novietojums, roku novietojums),

9.2.7.5. izmeklējuma atradnes un to interpretācija,

9.2.7.6. ja izmeklējuma rezultāts ir salīdzināts ar iepriekš veiktiem izmeklējumiem, tad secinājumi, kas radušies,

9.2.7.7. slēdziens,

9.2.7.8. rekomendācijas (t.sk., ja vajadzīgs – nepieciešamie tālākie izmeklējumi);

9.2.8. nodrošinās izmeklējuma datu un izmeklējuma apraksta ievietošanu vienotajā veselības nozares elektroniskajā informācijas sistēmā piecu darba dienu laikā pēc izmeklējuma veikšanas, kā arī pēc pacienta pieprasījuma un bez papildu samaksas izsniegs pacientam iegūtos vizuālās diagnostikas datus saglabātus ārējā informācijas nesējā.

9.3. Pretendents par katru PET/DT iekārtu, ko izmanto pakalpojuma nodrošināšanai, pieteikumā norāda iekārtas nosaukumu, modeli, ražotāja nosaukumu, ražošanas gadu un tās tehniskos parametrus, ievērojot, ka PET/DT pakalpojumu jāsniedz ar iekārtu, kas atbilst šādām prasībām:

9.3.1. ierīces PET daļas:

9.3.1.1. telpiskā izšķirtspēja <6,5 mm;

9.3.1.2. jutīgums (3D) >4,0 impulsi/s/kBq;

9.3.1.3. jutīgums (2D) >1,0 impulsi/s/kBq;

9.3.2. ierīces DT daļas:

9.3.2.1. vismaz 16 slāņu iekārta;

9.3.2.2. skenera redzes lauks ir ne mazāk kā 50 cm diametrā;

9.3.3. iekārta kopumā:

9.3.3.1. maksimālais saskaņotas skenēšanas garums ir vismaz 160 cm;

9.3.3.2. pacienta vārtu diametrs ir vismaz 59 cm;

9.3.3.3. ir piemērota izmeklējumu veikšanai bērniem, pacientiem ar kustību ierobežojumiem un pacientiem ar svaru vismaz līdz 180 kg.

9.4. Pretendents pieteikumā norāda ārstu darbstaciju un darbstacijas monitorus raksturojošu informāciju, ņemot vērā, ka darbstacijai un monitoriem jāatbilst šādām prasībām:

9.4.1. darbstacijas programmatūra spēj izvērst DT un PET attēlus, tāpat arī dažādās procentuālās attiecībās sapludinātos DT un PET attēlus;

9.4.2. darbstacijas programmatūra atļauj daudzplakņu attēlu izvērsumu ar saistītiem DT un PET kursoriem;

9.4.3. darbstacijas programmatūra vizualizē iegūtos datus pēc izmeklēšanas, un ir iespējams apskatīt tos pacienta iepriekš veiktos izmeklējumus, ko radiologs – diagnosts uzskata par būtiskiem (pretendents pieteikumā uzskaita, kādu izmeklējumu attēlus iespējams apskatīt ārsta darbstacijā);

9.4.4. darbstacijas un monitora savienojums nodrošina digitālu datu pārraidi (piemēram, DVI-D vai Display Port);

9.4.5. krāsu dziļums ir vismaz 8 biti (256 krāsas);

9.4.6. monitora minimālais spilgtums (minimum luminance) ir ne mazāks par 1,0 cd/m2; maksimālais spilgtums (maximum luminance) ir vismaz 250 cd/m2;

9.4.7. monitora pikseļu attālums (pixel pitch) ir ap 0,200 mm, bet ne lielāks kā 0,210 mm;

9.4.8. monitora diagonāle – 19 līdz 21 colla; attēlošanas matrica ne mazāka kā 1024x1024; attēla rekonstrukcijas matrica ne mazāka kā 512x512;

9.4.9. ir pieejama ierakstīšanas funkcionalitāte, izmantojot ārējos informācijas nesējus (CD, DVD un/vai USB).

9.5. Pretendents pieteikumā apņemas:

9.5.1. izmeklējumu veikšanai nodrošināt PET/DT izmeklējumu veikšanai nepieciešamo saskaņā ar normatīvajiem aktiem Latvijā atļauto radiofarmaceitisko preparātu nepārtrauktu pieejamību, norādot šo preparātu nosaukumus.

9.5.2. nodrošināt, ka pacients var pierakstīties valsts apmaksāta PET/DT izmeklējuma veikšanai gan klātienē, gan telefoniski, gan elektroniski, norādot konkrētu informāciju par pieteikšanās iespējām un aprakstot, kādā veidā tiks organizēts pieraksts elektroniski.

9.6. Pretendents pieteikumā norāda konkrētas ārstniecības un ārstniecības atbalsta personas, kuras sniegs PET/DT pakalpojumu, kā arī pievieno katras personas īsu darba pieredzes aprakstu, izglītību/kursus apliecinošu dokumentu kopijas un parakstītu apliecinājumu par piekrišanu nodrošināt attiecīgajā ārstniecības iestādē PET/DT pakalpojumus, ievērojot, ka:

9.6.1. visas ārstniecības un ārstniecības atbalsta personas ir reģistrētas Ārstniecības un ārstniecības atbalsta personu reģistrā attiecīgajā specialitātē;

9.6.2. ārstniecības iestādē nodarbināti vismaz divi sertificēti radiologi – diagnosti, kuri ir:

9.6.2.1. pabeiguši kursus, kas ietver PET izmeklēšanas metodi (PET/DT, PET/MR),

9.6.2.2. ar vismaz viena gada darba pieredzi nukleārā medicīnā, kas ietver arī stažēšanos (līdz 12 nedēļām) pieredzējuša speciālista vadībā Eiropas vai citu valstu PET centros, ko apliecina atbilstoši sertifikāti/dokumenti,

9.6.2.3. pēdējo piecu gadu laikā apguvuši radiācijas drošību akreditētas mācību iestādes izstrādātas kursu programmas ietvaros;

9.6.3. ārstniecības iestādē nodarbināti vismaz divi sertificēti radiogrāferi/radiologa asistenti, kuri ir:

9.6.3.1. ar dokumentētu papildu apmācību PET/DT izmeklējuma veikšanā,

9.6.3.2. pēdējo piecu gadu laikā apguvuši radiācijas drošību akreditētas mācību iestādes izstrādātas kursu programmas ietvaros;

9.6.4. ārstniecības iestādē nodarbināts vismaz viens medicīnas fiziķis, kurš ir:

9.6.4.1. ieguvis augstāko izglītību medicīnas fizikā vai radniecīgā studiju programmā,

9.6.4.2. pabeidzis kursus/praktisko apmācību nukleārajā medicīnā, tajā skaitā par PET/DT izmeklēšanas metodi,

9.6.4.3. ar vismaz viena gada praktisko pieredzi diagnostiskā kodolmedicīnā;

9.6.5. ārstniecības iestādē nodarbināta vismaz viena sertificēta medicīnas māsa, kura pēdējo piecu gadu laikā ir apguvusi radiācijas drošību akreditētas mācību iestādes izstrādātas kursu programmas ietvaros.

9.7. Pretendents pieteikumā norāda informāciju par Valsts vides dienesta Radiācijas drošības centra tīmekļa vietnē publicētajā Radiācijas drošības un kodoldrošības ekspertu sarakstā iekļautu sertificētu medicīnas fizikas ekspertu radiācijas drošībā, kuru nodarbina/piesaista ārstniecības iestādes radiācijas drošības struktūrvienības darba nodrošināšanai, kā arī pievieno īsu viņa izglītības un darba pieredzes aprakstu un parakstītu apliecinājumu par piekrišanu nodrošināt attiecīgajā ārstniecības iestādē PET/DT pakalpojumus.

9.8. Pretendents savā pieteikumā apraksta izstrādātu un praksē ieviestu kārtību, kādā pacients saņem visu nepieciešamo informāciju, pievienojot informatīvos materiālus pacientiem, ja tādi ir, ņemot vērā, ka pacients jāinformē par:

9.8.1. pareizu gatavošanos izmeklējuma veikšanai,

9.8.2. radiofarmaceitisko preparātu ievadīšanu un izmeklējuma norisi,

9.8.3. veicamajām darbībām pēc izmeklējuma,

9.8.4. rezultātu saņemšanas kārtību.

**10. Pieteikuma vērtēšana**

10.1. Komisija vērtē katra pretendenta atbilstību atlases noteikumiem divās kārtās – atbilstību vispārējām prasībām un atbilstību speciālajām prasībām.

10.2. **I.kārta** – pieteikumu vērtē atbilstoši nolikuma 8.punktā norādītajām vispārējām prasībām šādā kārtībā:

10.2.1. vērtējums tiek apkopots šādā tabulā:

|  |  |  |  |
| --- | --- | --- | --- |
| ***nr.p.k.*** | ***vērtēšanas kritērijs*** | ***kritērijs ir/nav izpildīts***  ***(+/-)*** | ***piezīmes*** |
| 1. | Pieteikuma noformējums: | | |
| 1.1. | aploksnes (iepakojuma) noformējums; |  |  |
| 1.2. | sagatavots rakstisks pieteikums latviešu valodā; |  |  |
| 1.3. | pieteikums cauršūts; |  |  |
| 1.4. | pieteikuma lapas numurētas; |  |  |
| 1.5. | pieteikuma teksts ir skaidri formulēts un saprotams; |  |  |
| 1.6. | pieteikums sagatavots divos eksemplāros – oriģināls, kas noformēts papīra formāta dokumenta veidā un kopija, kas saturiski pilnībā atbilst oriģinālam, noformēta *Word* formātā un iesniegta elektroniskā datu nesējā (piemēram, CD, USB zibatmiņa); |  |  |
| 1.7. | pieteikumā norādīts ārstniecības iestādes nosaukums, reģistrācijas numurs un juridiskā adrese – ārstniecības iestāde ir identificējama; |  |  |
| 1.8. | pieteikumu parakstījusi persona, kurai ir tiesības pārstāvēt ārstniecības iestādi, bet ja pieteikumu parakstījusi pilnvarotā persona, tam pievienots pilnvaras oriģināls vai normatīvajos aktos noteiktajā kārtībā apliecināta pilnvaras kopija; |  |  |
| 1.9. | pretendents piesakās sniegt PET/DT pakalpojumu un pieteikumā norādīta pakalpojuma sniegšanas vieta –  adrese (-es), kas atrodas Rīgas pilsētā; |  |  |
| 1.10. | pieteikumā ietverti šī nolikuma 8.2.punktā norādītie apliecinājumi. |  |  |
| 2. | Pretendentam nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00, vai pretendents ir likumā „[Par nodokļiem un nodevām](http://likumi.lv/doc.php?id=33946)” noteiktās Padziļinātās sadarbības programmas dalībnieks. |  |  |
| 3. | Pretendentam nav uzsākts likvidācijas process, nav uzsākts vai pabeigts maksātnespējas process, nav apturēta pretendenta saimnieciskā darbība. |  |  |

10.2.2. komisija ir tiesīga izvērtēt, vai šī nolikuma 10.2.1.apakšpunkta tabulas 1.1.-1.6. apakšpunktā norādīto kritēriju neizpilde vai neprecīza izpilde ir būtiska, un izlemt par pretendenta turpmāku dalību vērtēšanā;

10.2.3. komisija ir tiesīga pārliecināties par šī nolikuma 10.2.1.apakšpunkta tabulas 2. un 3.punkta izpildi, pārbaudot datus par pretendentu publiski pieejamajos reģistros;

10.2.4. pretendents, kurš nav izpildījis kādu no nolikuma 10.2.1.apakšpunktā norādītajiem vispārējo prasību kritērijiem, tiek noraidīts I.kārtā, ja komisija, ievērojot šī nolikuma 10.2.2.apakšpunktu, nav lēmusi citādi, tālākā pieteikumu vērtēšanā nepiedalās un tiek atzīts par neatbilstošu līguma par veselības aprūpes pakalpojumu sniegšanu un apmaksu slēgšanai;

10.2.5. pretendents, kurš ir izpildījis visus nolikuma 8.punktā un 10.2.1.apakšpunktā norādītos vispārējo prasību kritērijus, tiek atzīts par atbilstošu atlases I.kārtai un iegūst tiesības piedalīties atlases II.kārtā.

10.3. **II.kārta** – pieteikumu vērtē atbilstoši nolikuma 9.punktā norādītajām speciālajām prasībām šādā kārtībā:

10.3.1. pieteikuma uz **PET/DT pakalpojumu** vērtējums tiek apkopots šādā tabulā:

|  |  |  |  |
| --- | --- | --- | --- |
| ***nr.p.k.*** | ***vērtēšanas kritērijs*** | ***kritērijs ir/nav izpildīts***  ***(+/-)*** | ***piezīmes*** |
| **1.** | **Pieteikumā ietverti:** | | |
| 1.1. | šī nolikuma 9.1.punktā norādītie apliecinājumi; |  |  |
| 1.2. | šī nolikuma 9.2.punktā norādītie apliecinājumi. |  |  |
| **2.** | **Atbilstoši pieteikumā norādītajam:** | | |
| 2.1. | PET/DT iekārtas tehniskie parametri atbilst nolikuma 9.3.apakšpunkta prasībām; |  |  |
| 2.2. | ārstu darbstaciju un monitoru tehniskais raksturojums atbilst nolikuma 9.4.apakšpunktam; |  |  |
| 2.3. | PET/DT pakalpojuma sniegšanā iesaistītās ārstniecības un ārstniecības atbalsta personas atbilst nolikuma 9.6. apakšpunktā noteiktajām prasībām. |  |  |
| **3.** | **Pretendents pieteikumā apņēmies:** | | |
| 3.1. | nodrošināt PET/DT izmeklējumu veikšanai nepieciešamo un saskaņā ar normatīvajiem aktiem Latvijā atļauto radiofarmaceitisko preparātu nepārtrauktu pieejamību un **uzskaitījis** konkrētos preparātus; |  |  |
| 3.2. | pacientu pierakstu nodrošināšanas kārtība uz izmeklējumu atbilst nolikuma 9.5.2.apakšpunktam un **norādījis** konkrētu informāciju par pieteikšanās iespējām, aprakstot, kādā veidā tiks organizēts pieraksts elektroniski. |  |  |
| **4.** | **Pretendents pieteikumā** par izmeklējuma veikšanai izmantoto aktīvo vielu piegādātāju **norādījis** nolikuma 9.1.4.apakšpunktā noteikto informāciju (*vērtē, ja pretendents nav iekļauts**Zāļu valsts aģentūras reģistrēto aktīvo vielu ražotāju, importētāju un izplatītāju sarakstā*). |  |  |
| **5.** | **Saskaņā ar Zāļu valsts aģentūras datiem** pieteikuma iesniegšanas brīdī pretendents (vai pretendenta norādītais piegādātājs) ir iekļauts Zāļu valsts aģentūras reģistrēto aktīvo vielu ražotāju, importētāju un izplatītāju sarakstā (*ja pretendents nav iekļauts Zāļu valsts aģentūras reģistrēto aktīvo vielu ražotāju, importētāju un izplatītāju sarakstā un nav norādījis nolikuma 9.1.4.apakšpunktā noteikto informāciju par izmeklējuma veikšanai izmantoto aktīvo vielu piegādātāju, kritērijs nav izpildīts*). |  |  |
| **6.** | **Pretendents pieteikumā aprakstījis** izstrādāto un praksē ieviesto kārtību, kādā pacients saņem informāciju par pakalpojumu, un tā atbilst nolikuma 9.8.apakšpunktam. |  |  |
| **7.** | **Saskaņā ar Veselības inspekcijas datiem** pieteikuma iesniegšanas brīdī**:** | | |
| 7.1. | ārstniecības iestāde, kura sniegs šo veselības aprūpes pakalpojumu, ir reģistrēta ārstniecības iestāžu reģistrā; |  |  |
| 7.2. | pakalpojuma sniegšanas vieta (*ja vairākas, tad vērtē katru vietu atsevišķi*) un tajā esošais materiāltehniskais nodrošinājums šim pakalpojumu veidam atbilst normatīvajos aktos ārstniecības iestādēm un to struktūrvienībām noteiktajām obligātajām prasībām(*pakalpojuma sniedzējs ir iesniedzis Veselības inspekcijai atbilstošu apliecinājumu*). |  |  |
| 7.3. | pieteikumā norādītās ārstniecības un ārstniecības atbalsta personas ir reģistrētas Ārstniecības un ārstniecības atbalsta personu reģistrā attiecīgajā specialitātē. |  |  |
| **8.** | **Saskaņā ar Radiācijas drošības centra datiem:** | | |
| 8.1. | pieteikuma iesniegšanas brīdī pakalpojuma sniegšanas vieta(*ja vairākas, tad vērtē katru vietu atsevišķi*), kurā pretendents piesakās sniegt PET/DT pakalpojumus, pieteikuma iesniegšanas brīdīir iekļauta Valsts vides dienesta Radiācijas drošības centra licencēto operatoru sarakstā, kam atļauta PET/DT iekārtu un radiofarmaceitisko preparātu lietošana, un atbilst normatīvajos aktos, kas nosaka radiācijas drošības un kodoldrošības pamatprincipu ieviešanu cilvēku aizsardzībai pret jonizējošo starojumu medicīniskajā apstarošanā, noteiktajam; |  |  |
| 8.2. | pieteikumā norādītais medicīnas fizikas eksperts (radiācijas drošībā) ir iekļauts Radiācijas drošības centra tīmekļa vietnē publicētajā Ekspertu radiācijas drošībā un kodoldrošībā sarakstā. |  |  |
| **9.** | **Pieteikumam par šo pakalpojumu pievienots:** | | |
| 9.1. | informatīvi materiāli pacientiem par gatavošanos PET/DT izmeklējumam un tā norisi (nolikuma 9.8. apakšpunkts), ja šādi materiāli ir izstrādāti; |  |  |
| 9.2. | katras PET/DT pakalpojuma sniegšanā iesaistītās personas izglītību un tālākizglītību (kursus) apliecinošu dokumentu kopijas, kas pierāda atbilstību nolikuma 9.6.apakšpunktā noteiktajām prasībām; |  |  |
| 9.3. | katras PET/DT pakalpojuma sniegšanā iesaistītās personas parakstīts apliecinājums par piekrišanu veikt attiecīgajā ārstniecības iestādē PET/DT pakalpojumus. |  |  |

10.3.2. nepieciešamības gadījumā Dienests pieprasa papildu informāciju par pretendentu Veselības inspekcijai vai citai valsts pārvaldes iestādei;

10.3.3. pretendents, kurš nav izpildījis kādu no šī nolikuma 10.3.1.apakšpunktā norādītajiem speciālo prasību kritērijiem, tiek noraidīts II.kārtā un atzīts par neatbilstošu līguma par veselības aprūpes pakalpojumu sniegšanu un apmaksu slēgšanai;

10.3.4. pretendents, kurš ir izpildījis visus šī nolikuma 9.punktā un 10.3.1.apakšpunktā norādītos speciālo prasību kritērijus, tiek atzīts par atbilstošu II.kārtai un atlasi izturējušu.

10.4. Ja pretendents saskaņā ar šī nolikuma 10.3.4.apakšpunktu atzīts par atlasi izturējušu, pretendenta pieteikums tiek atzīts par atbilstošu līguma par veselības aprūpes pakalpojumu sniegšanu un apmaksu slēgšanai.

10.5. Komisija vērtē pretendenta atbilstību vispārējām un speciālajām prasībām komisijas sēdē, aizpildot šī nolikuma 10.2. un 10.3.apakšpunktā norādīto tabulu, un par katru pretendentu pieņem lēmumu par atbilstību vai neatbilstību atlases kritērijiem un par līguma par veselības aprūpes pakalpojumu sniegšanu un apmaksu slēgšanu ar atbilstošo pretendentu. Komisijas vērtējums tabulās un visi lēmumi tiek atspoguļoti komisijas pieteikumu vērtēšanas sēdes protokolā, kuru paraksta visi komisijas locekļi, kuri piedalās atlases pretendentu vērtēšanā un lēmumu pieņemšanā.

10.6. Izdarot atzīmi par katra pretendenta pieteikuma vērtējumu vispārējo prasību un speciālo prasību tabulā, komisija pieņem lēmumu ar klātesošo komisijas locekļu balsojumu. Ja komisijas locekļu balsojums sadalās vienādi, izšķirošais ir atlases komisijas priekšsēdētāja balsojums.

**11. Paziņojums par lēmuma pieņemšanu**

Komisijas saskaņā ar šī nolikuma 10.punktu pieņemtie lēmumi tiek noformēti katram pretendentam atsevišķa dokumenta veidā, kas atbilst Administratīvā procesa likuma prasībām, iesniegti galīgā lēmuma pieņemšanai un parakstīšanai Dienesta direktoram un Administratīvā procesa likumā noteiktajā termiņā (30 (trīsdesmit) dienu laikā no pieteikuma atvēršanas dienas) nosūtīti pa pastu katram pretendentam.

**TIESĪBAS UN PIENĀKUMI**

**12. Pretendenta tiesības**

12.1. Pirms pieteikumu iesniegšanas termiņa beigām grozīt vai atsaukt iesniegto pieteikumu.

12.2. Pieprasīt un saņemt pieteikumu atvēršanas un pieteikumu vērtēšanas sēdes protokola kopiju.

12.3. Pieprasīt izskaidrot lēmumu, ar kuru pretendents atzīts par neatbilstošu līguma par veselības aprūpes pakalpojumu sniegšanu un apmaksu slēgšanai.

**13. Pretendenta pienākumi**

13.1. Iesniedzot pieteikumu, ievērot visus šajā atlases procedūras nolikumā minētos noteikumus.

13.2. Rakstveidā atlases komisijas norādītajā termiņā sniegt papildu informāciju vai paskaidrojumus par pieteikumu, ja to pieprasa atlases komisija.

13.3. Rakstveidā informēt komisiju pēc pieteikumu iesniegšanas termiņa beigām līdz atlases noslēgumam par izmaiņām iesniegtajos pretendenta atlases dokumentos, kas saistītas ar:

13.3.1. pretendenta saimnieciskās darbības apturēšanu vai pārtraukšanu;

13.3.2. tiesvedības uzsākšanu par pretendenta darbības izbeigšanu vai maksātnespēju.

**14. Komisijas tiesības un pienākumi**

14.1. Ievērojot šajā nolikumā noteikto, Komisija vērtē un atzīst par atbilstošu vai noraida pretendenta pieteikumu, ja tas neatbilst kādai no atlases nolikumā norādītajām prasībām līguma par veselības aprūpes pakalpojumu sniegšanu un apmaksu slēgšanai.

14.2. Komisija ir tiesīga rakstveidā papildus pieprasīt precizējošu informāciju par pretendenta pieteikumu.

14.3. Par nepatiesas informācijas sniegšanu pieteikumā vai tajā pievienotajos dokumentos vai atlases komisijas maldināšanu, Komisija noraida pretendentu kā neatbilstošu līguma par veselības aprūpes pakalpojumu sniegšanu un apmaksu slēgšanai.

14.4. Komisija ir tiesīga lūgt Veselības inspekciju veikt pārbaudi pretendenta norādītajā pakalpojuma sniegšanas adresē uz vietas un pārliecināties par pretendenta pakalpojuma sniegšanas resursiem (ierīces, atrašanās vieta u.c.).

**CITI NOTEIKUMI**

**15. Pakalpojumu apjoms**

2018.gadā šajā atlasē izraudzītajiem veselības aprūpes pakalpojumu sniedzējiem kopā tiek plānots apmaksāt 256 PET/DT izmeklējumus, konkrētu pakalpojumu apjomu un tā sniegšanas nosacījumus nosakot līgumā, kas tiks noslēgts atlases rezultātā.

**16. Atlasi izturējušo pakalpojumu sniedzēju darbības novērtēšana**

Piesakoties veselības aprūpes pakalpojuma sniegšanai, pretendents ņem vērā, ka atlasi izturējušo pakalpojumu sniedzēju, kas atlases rezultātā noslēgs līgumu ar Dienestu par veselības aprūpes pakalpojumu sniegšanu un apmaksu, darbības kvalitāte periodiski tiks vērtēta atbilstoši šādiem kritērijiem:

16.1. pakalpojuma sniedzējs var nodrošināt PET/DT izmeklējumu veikšanu par zemāku tarifu, nekā tas ir noteikts novērtēšanas brīdī spēkā esošajos normatīvajos aktos, iesniedzot informāciju par izmaksu aprēķināšanu (saskaņā ar normatīvajos aktos norādītajām prasībām par nepieciešamo informāciju veselības aprūpes pakalpojuma tarifa aprēķināšanai);

16.2. no pacientiem saņemto pamatoto sūdzību skaits;

16.3. izmeklējumu skaits, kuru dati un apraksti ir norādīti (ievietoti) vienotajā veselības nozares elektroniskajā informācijas sistēmā (no kopējā veikto izmeklējumu skaita);

16.4. izmeklējumu skaits, kuri tika atcelti/pārcelti pakalpojuma sniedzējam radušos problēmu dēļ, piemēram, aparatūras darbības problēmas, nav pieejams radiofarmaceitiskais preparāts (no kopējā veikto izmeklējumu skaita).

**17. Tiesību akti, kas reglamentē atlases veikšanu**

Ministru kabineta 2013.gada 17.decembra noteikumi Nr.1529 „Veselības aprūpes organizēšanas un finansēšanas kārtība” 215., 219.-227. un 230.punkts.

**18. Nolikumam ir viens pielikums:**

pieteikuma veidlapa „Pieteikums valsts apmaksāto veselības aprūpes pakalpojumu sniedzēju atlasei pakalpojumu sniegšanai no 2018.gada 1.jūlija”.

Veselības aprūpes

pakalpojumu sniedzēju atlases

komisijas priekšsēdētāja *(paraksts)* O.Andrejevska

**Atlases procedūras nolikuma**

**„Veselības aprūpes pakalpojuma sniedzēju atlase pakalpojuma**

**„pozitronu emisijas tomogrāfijas ar datortomogrāfiju” sniegšanai no 2018.gada 1.jūlija”**

**Pielikums**

*VEIDLAPA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS**

**valsts apmaksāto veselības aprūpes pakalpojumu**

**sniedzēju atlasei pakalpojumu sniegšanai no 2018.gada**

**1.** **Ārstniecības iestāde**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*nosaukums*

reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pretendents)

*reģistrācijas numurs*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā

*amatpersonas (u) ar pārstāvības tiesībām vai tās/to pilnvarotās personas amats, vārds un uzvārds*

ar šī pieteikuma iesniegšanu:

* 1. piesakās piedalīties veselības aprūpes pakalpojumu sniedzēju atlasē uz **pozitronu emisijas tomogrāfijas ar datortomogrāfiju** (turpmāk – PET/DT) pakalpojumu sniegšanu no 2018.gada 1.jūlija šādā (-s) pakalpojuma sniegšanas vietā (-s):

|  |  |
| --- | --- |
| Nr.p.k. | pakalpojumu sniegšanas vieta (precīza adrese) |
| 1. |  |
| 2. |  |

* 1. norāda šādus datus:
     1. Pretendenta juridiskā adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* + 1. Pretendenta kontakti:

tālruņa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

faksa numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* 1. apņemas ievērot atlases procedūras nolikumu.

1. Vienlaicīgi ar šī pieteikuma parakstīšanu **Pretendents apliecina, ka**:
   1. tam ir iespējas un gatavība līguma ietvaros sniegt veselības aprūpes pakalpojumus par noteikto cenu atbilstoši spēkā esošajiem veselības aprūpes pakalpojumu tarifiem un apmaksas nosacījumiem, nepieprasot papildu maksu no veselības aprūpes pakalpojumu saņēmēja;
   2. tam nav uzsākts likvidācijas process, nav uzsākts vai pabeigts maksātnespējas process, nav Maksātnespējas likumā minēto maksātnespējas pazīmju, kā arī nav apturēta pretendenta saimnieciskā darbība;
   3. tam nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00;
   4. tas nodrošinās pieteikumā norādīto veselības aprūpes pakalpojumu sniegšanu un tā pieejamību iedzīvotājiem atbilstoši noslēgtā līguma noteikumiem ar Nacionālo veselības dienestu.
   5. tas sniegs pakalpojumu atbilstoši normatīvajos aktos noteiktajam un pieteikuma iesniegšanas brīdī nodrošina šādu prasību izpildi:
      1. pakalpojuma sniegšanas vieta atbilst normatīvajos aktos ārstniecības iestādēm un to struktūrvienībām noteiktajām obligātajām prasībām un ir reģistrēta ārstniecības iestāžu reģistrā;
      2. pakalpojuma sniegšanas vieta atbilst normatīvajos aktos, kas nosaka radiācijas drošības un kodoldrošības pamatprincipu ieviešanu cilvēku aizsardzībai pret jonizējošo starojumu medicīniskajā apstarošanā, noteiktajam un ir iekļauta Valsts vides dienesta Radiācijas drošības centra licencēto operatoru sarakstā, kam atļauta pozitronu emisijas tomogrāfijas datortomogrāfijas iekārtu un radiofarmaceitisko preparātu lietošana;
      3. ievēro medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību;
      4. Zāļu valsts aģentūras reģistrēto aktīvo vielu ražotāju, importētāju un izplatītāju sarakstā ir iekļauts *(atzīmēt atbilstošo)*:

󠄅 Pretendents vai

󠄅 izmeklējuma veikšanai izmantoto aktīvo vielu piegādātājs (norāda, ja sarakstā nav iekļauts pats Pretendents):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nosaukums, reģistrācijas numurs)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

*( juridiskā adrese)*

* + 1. Pretendents nodrošina iegūto PET/DT izmeklējumu attēlu glabāšanu atbilstoši normatīvajos aktos par medicīnisko dokumentu lietvedības kārtību noteiktajam;
  1. tas nodrošinās PET/DT izmeklējuma datu savietojamību, uzglabājot datus vizuālās diagnostikas attēlu arhivēšanas sistēmā;
  2. tā rīcībā esošie resursi ir pietiekami, lai nodrošinātu PET/DT izmeklējumu veikšanu personām, kuras atbilstoši spēkā esošajiem normatīvajiem aktiem ir tiesīgas saņemt minēto izmeklējumu par valsts budžeta līdzekļiem;
  3. tas nodrošinās, ka valsts apmaksāta pakalpojuma saņemšanai var pierakstīties tikai tie pacienti, kuru nosūtījums valsts apmaksāta PET/DT izmeklējuma veikšanai atbilst līgumā ar Nacionālo veselības dienestu noteiktajām prasībām par nosūtījumu;
  4. tas nodrošinās, ka pakalpojuma saņemšanai var pieteikties gan ambulatori pacienti, gan pacienti, kurus ar konsilija lēmumu izmeklējumam nosūta no stacionārām ārstniecības iestādēm;
  5. tas nodrošinās pacientu rindas veidošanu valsts apmaksātu PET/DT izmeklējumu veikšanai un pēc pieprasījuma sniegs Nacionālajam veselības dienestam datus par rindā iekļautajiem pacientiem;
  6. tas nodrošinās visu nepieciešamo, lai pacientu sagatavotu izmeklējuma veikšanai (piemēram, pieejamo pacienta iepriekš veikto izmeklējumu izskatīšana, tajā skaitā nieru funkciju novērtēšana, pamatojoties uz iepriekšēju analīžu rezultātiem, glikozes līmeņa un asinsspiediena mērīšana, atbilstošas telpas, kur pacientam sagaidīt izmeklējuma veikšanu, precīza auguma un svara noteikšana);
  7. tas nodrošinās šīs atlases nolikuma 9.2.7.apakšpunktam atbilstoša izmeklējuma apraksta sagatavošanu, kā arī informēs pacientu un nosūtītāju par izmeklējuma rezultātiem piecu darba dienu laikā pēc izmeklējuma veikšanas;
  8. tas nodrošinās izmeklējuma datu un izmeklējuma apraksta ievietošanu vienotajā veselības nozares elektroniskajā informācijas sistēmā piecu darba dienu laikā pēc izmeklējuma veikšanas, kā arī pēc pacienta pieprasījuma un bez papildu samaksas izsniegs pacientam iegūtos vizuālās diagnostikas datus saglabātus ārējā informācijas nesējā.

1. Pakalpojums tiks veikts ar šādām, šīs atlases nolikuma 9.3.apakšpunkta prasībām atbilstošām iekārtām:

|  |  |  |  |
| --- | --- | --- | --- |
| ***ierīces daļas*** | ***parametrs*** | ***raksturojums*** | ***piezīmes***  *(aizpilda, ja tādas ir)* |
| PET daļas | telpiskā izšķirtspēja | \_\_\_\_\_ mm |  |
| jutīgums (3D) | \_\_\_\_\_ impulsi/s/kBq |  |
| jutīgums (2D) | \_\_\_\_\_ impulsi/s/kBq |  |
| *(Pretendents pievieno papildu parametrus pēc nepieciešamības)* |  |  |
| DT daļas | slāņu skaits | *\_\_\_\_\_\_\_* |  |
| skenera redzes lauks | \_\_\_\_ cm diametrā |  |
| *(Pretendents pievieno papildu parametrus pēc nepieciešamības)* |  |  |
| iekārta kopumā | maksimālais saskaņotas skenēšanas garums | \_\_\_\_\_ cm |  |
| pacienta vārtu diametrs | \_\_\_\_\_ cm |  |
| iekārta ir piemērota izmeklējumu veikšanai bērniem | Jā/Nē  *(atstāj atbilstošo)* |  |
| iekārta ir piemērota izmeklējumu veikšanai pacientiem ar kustību ierobežojumiem | Jā/Nē  *(atstāj atbilstošo)* |  |
| maksimālais pacienta svars | \_\_\_\_\_ kg |  |
| *(Pretendents pievieno papildu parametrus pēc nepieciešamības)* |  |  |

1. Pakalpojuma veikšanai tiks izmantota šādas, šīs atlases nolikuma 9.4.apakšpunkta prasībām atbilstošas ārsta darbstacijas un darbstacijas monitori:

|  |  |  |  |
| --- | --- | --- | --- |
| ***ierīce*** | ***parametrs*** | ***raksturojums*** | ***piezīmes***  *(aizpilda, ja tādas ir)* |
| darbstacija Nr.1 | darbstacija spēj izvērst DT un PET attēlus, tāpat arī dažādās procentuālās attiecībās sapludinātos DT un PET attēlus | Jā/Nē  *(atstāj atbilstošo)* |  |
| darbstacijas programmatūra atļauj daudzplakņu attēlu izvērsumu ar saistītiem DT un PET kursoriem | Jā/Nē  *(atstāj atbilstošo)* |  |
| ir iespējams apskatīt pacienta iepriekš veiktos izmeklējumus | Jā/Nē  *(atstāj atbilstošo)* | Pretendents uzskaita izmeklējumu veidus, ko iespējams apskatīt ārsta darbstacijā:  1. \_\_\_\_\_\_\_\_\_\_\_\_\_\_\_\_\_\_  2. \_\_\_\_\_\_\_\_\_\_\_\_\_\_\_\_\_\_  3. \_\_\_\_\_\_\_\_\_\_\_\_\_\_\_\_\_\_ |
| darbstacijas un monitora savienojums nodrošina digitālu datu pārraidi | Jā/Nē  *(atstāj atbilstošo)* |  |
| ir pieejama ierakstīšanas funkcionalitāte, izmantojot ārējos informācijas nesējus (CD, DVD un/vai USB) | Jā/Nē  *(atstāj atbilstošo)* |  |
| *(Pretendents pievieno papildu parametrus pēc nepieciešamības)* |  |  |
| monitors Nr.1 | krāsu dziļums | *\_\_\_\_\_* biti  (\_\_\_\_\_ krāsas) |  |
| minimālais spilgtums | \_\_\_\_ cd/m2 |  |
| maksimālais spilgtums | \_\_\_\_ cd/m2 |  |
| pikseļu attālums | \_\_\_\_\_ mm |  |
| diagonāle | \_\_\_\_\_ collas |  |
| attēlošanas matrica | \_\_\_\_\_x\_\_\_\_\_ |  |
| attēla rekonstrukcijas matrica | \_\_\_\_x\_\_\_\_ |  |
| *(pretendents pievieno papildu parametrus pēc nepieciešamības)* |  |  |
| *(Pretendents pievieno papildu darbstacijas un monitorus pēc nepieciešamības)* |  |  |  |

1. Pretendents apņemas izmeklējumu veikšanai nodrošināt šādu nepieciešamo un saskaņā ar normatīvajiem aktiem Latvijā atļauto radiofarmaceitisko preparātu nepārtrauktu pieejamību:
   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Pretendents apņemas nodrošināt iespēju pacientam pierakstīties valsts apmaksāta PET/DT izmeklējuma veikšanai šādos veidos:
   1. klātienē *(norādīt adresi un darba laiku)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* 1. telefoniski *(norādīt tālruni un darba laiku)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_;

* 1. elektroniski *(norāda, kādā veidā tiks organizēts pieraksts elektroniski, piemēram, mājas lapā vai sūtot uz elektronisko pastu, kā arī cik ilgā laikā tiks izskatīts pieteikums pierakstam rindā)*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Pretendents apliecina, ka visas PET/DT pakalpojuma sniegšanā iesaistītās ārstniecības un ārstniecības atbalsta personas ir reģistrētas Ārstniecības un ārstniecības atbalsta personu reģistrā attiecīgajā specialitātē, un sniedz šādu informāciju par šīm personām\*:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Nr.*** | ***ārstniecības personas/ ārstniecības atbalsta personas\*\**** | | | ***uz PET/DT pakalpojuma nodrošināšanu attiecināmās iegūtās izglītības un tālākizglītības (kursu) uzskaitījums*** | | | ***darba pieredzes, stažēšanās apraksts*** | | |
| ***specialitāte*** | ***vārds, uzvārds*** | ***identifikators*** | ***laika posms***  ***(no – līdz)*** | | ***iegūtā izglītība, kursi, sertifikāti*** | ***laika posms***  ***(no – līdz)*** | | ***darba vieta, ieņemamais amats*** |
| 7.1. | radiologs-diagnosts |  |  | 1. |  |  | 1. |  |  |
| 2. |  |  | 2. |  |  |
| 3. |  |  | 3. |  |  |
| 7.2. |  |  | 1. |  |  | 1. |  |  |
| 2. |  |  | 2. |  |  |
| 3. |  |  | 3. |  |  |
| 7.3. | radiogrāfers / radiologa asistents |  |  | 1. |  |  | 1. |  |  |
| 2. |  |  | 2. |  |  |
| 3. |  |  | 3. |  |  |
| 7.4. |  |  | 1. |  |  | 1. |  |  |
| 2. |  |  | 2. |  |  |
| 3. |  |  | 3. |  |  |
| 7.5. | medicīnas fiziķis |  |  | 1. |  |  | 1. |  |  |
| 2. |  |  | 2. |  |  |
| 3. |  |  | 3. |  |  |
| 7.6. | medicīnas māsa |  |  | 1. |  |  | 1. |  |  |
| 2. |  |  | 2. |  |  |
| 3. |  |  | 3. |  |  |

*\* Pretendents pieteikuma pielikumā pievieno izglītību un tālākizglītību (kursus) apliecinošu dokumentu kopijas un tabulā iekļauto speciālistu parakstītus apliecinājumus par piekrišanu nodrošināt attiecīgajā ārstniecības iestādē PET/DT pakalpojumus.*

*\*\* Pretendents pievieno papildu ārstniecības personas vai ārstniecības atbalsta personas pēc nepieciešamības, attiecīgi papildinot tabulu.*

1. Pretendents radiācijas drošības struktūrvienības darba nodrošināšanai nodarbina/piesaista šādu sertificētu medicīnas fizikas ekspertu (radiācijas drošībā)\*:

|  |  |  |  |  |  |  |  |
| --- | --- | --- | --- | --- | --- | --- | --- |
| ***Nr.*** | ***medicīnas fizikas eksperta vārds, uzvārds*** | ***informācija par iegūto augstāko izglītību***  ***medicīnas fizikā vai radniecīgā studiju programmā*** | | ***informācija par kursiem vai praktisko apmācību nukleārajā medicīnā*** | | ***informācija par***  ***praktisko pieredzi diagnostiskā kodolmedicīnā*** | |
| ***laika posms***  ***(no – līdz)*** | ***iegūtā izglītība*** | ***laika posms***  ***(no – līdz)*** | ***kursi, sertifikāti*** | ***laika posms***  ***(no – līdz)*** | ***darba vieta, ieņemamais amats*** |
| 8.1. |  |  |  |  |  |  |  |

*\* Pretendents pieteikuma pielikumā pievieno medicīnas fizikas eksperta parakstītu apliecinājumu par piekrišanu nodrošināt attiecīgajā ārstniecības iestādē PET/DT pakalpojumus.*

1. Pretendentam ir izstrādāta un praksē ieviesta šāda kārtība, kādā pacients saņem šīs atlases nolikuma 9.8.apakšpunktā norādīto informāciju *(īss šīs kārtības apraksts)\**:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

*\* ja aprakstītās kārtības ietvaros Pretendents ir izstrādājis informatīvus materiālus, tad tos pievieno pieteikuma pielikumā*

1. **Pretendents apliecina, ka visas pieteikumā sniegtās ziņas ir patiesas.**

Pretendents pieteikuma pielikumā pievieno:

1) …;

2) …

Parakstīšanas vieta \_\_\_\_\_\_\_\_\_\_\_\_\_\_\_\_\_\_\_\_, datums\_\_\_\_\_\_\_\_\_\_\_\_\_\_\_\_\_\_\_\_

Paraksts\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Pieteikums ir jāparaksta amatpersonai (-ām) ar pārstāvības tiesībām vai tās/to pilnvarotajai(-ām) personai (-ām). Ja pieteikumu paraksta pilnvarotā persona, pieteikumam jāpievieno pilnvaras oriģināls vai normatīvajos aktos noteiktajā kārtībā apliecināta kopija.*

Veselības aprūpes

pakalpojumu sniedzēju atlases

komisijas priekšsēdētāja *(paraksts)* O.Andrejevska